google/wiki40b huggingface dataset:
Σαντζάκι της Χίου

Ιστορία

Η κατοχή της εταιρείας Γενουάτικων Μαώνων από το 1346, η Χίος (και τα γειτονικά νησάκια των Ψαρών και των Οινουσών) κατακτήθηκε χωρίς αντίσταση από την Οθωμανική Αυτοκρατορία το 1566 ως ανταμοιβή για την αποτυχία να κατακτήσει τη Μάλτα τον προηγούμενο χρόνο και προσαρτήθηκε σαν Σαντζάκι του Εϋαλετίου του Αρχιπελάγους. 
Με εξαίρεση μια φλωρεντιακή επίθεση το 1599, μια σύντομη κατοχή των Βενετών το 1694-1695 κατά τη διάρκεια του Πόλεμο του Μωριά  και οι ρωσικές δραστηριότητες στην περιοχή κατά τον Ρωσοτουρκικό πόλεμο του 1768-1774, το νησί παρέμεινε σε μια ειρηνική επαρχία μέχρι την ξέσπασμα της Ελληνικής επανάστασης. Κατά τη διάρκεια αυτής της περιόδου, ο ρόλος της ως σημαντικού εμπορικού κόμβου και του κύριου σημείου εξαγωγής των ανατολικών αγαθών (ένας ρόλος που κρατούσε μέχρι να εκλείψει από την ηπειρωτική λιμενική πόλη της Σμύρνης τον 17ο αιώνα), καθώς και η μοναδική παραγωγή της μαστίχας (που ήταν βραβευμένη από το χαρέμι ​​του σουλτάνου), εξασφάλισε μεγάλη ευημερία. Ο πληθυσμός του νησιού ήταν ως επί το πλείστον Ελληνικός Ορθόδοξος, με λίγους Καθολικούς γενεαλογικού χαρακτήρα, των οποίων η εξουσία μειώθηκε πολύ μετά την Ενετική κατοχή, η τουρκική παρουσία περιοριζόταν στον κυβερνήτη και τους διαχειριστές του, καθώς και σε φρουρά περίπου 2.000 στρατιώτες.
Η Χίος καταστράφηκε στην περίφημη σφαγή της Χίου το 1822, όταν οι οθωμανικές δυνάμεις ανακατέλαβαν το νησί, το οποίο είχε ενταχθεί στο ελληνικό κράτος. Παρ 'όλα αυτά, το νησί ανέκτησε ένα μικρό μέρος της πρώην ευημερίας του και διατήρησε εκτεταμένη αυτονομία μετά την ολοκλήρωση της Επανάστασης, μέχρις ότου οι οθωμανικές διοικητικές μεταρρυθμίσεις του 1866 το μεταμόρφωσαν σε μια πιο κανονική επαρχία στο Βιαλέτι του Αρχιπελάγους. Μεταξύ 1880 και 1887, η Χίος χρησίμευε ακόμη και ως πρωτεύουσα του Βιαλετίου.
Το 1912, το Σαντζάκι περιλάμβανε τους καζάδες της ίδιας της Χίου, τη Κάλυμνο, τη Λέρου και την Ικαρία. Τα βορειότερα νησιά της Δωδεκανήσου, έπεσαν σους Ιταλούς το καλοκαίρι του 1912 κατά τον ιταλοτουρκικό πόλεμο, ενώ η ίδια η Χίος έπεσε στους Έλληνες τον Νοέμβριο του 1912, κατά τον πρώτο Βαλκανικό πόλεμο.
Media Markt

Ιστορία

Η Media Markt ιδρύθηκε από τους επιχειρηματίες Λέοπολντ Στίφελ, Βάλτερ Γκουντς, Έριχ Κέλερχαλς και Χέλγκα Κέλερχαλς. Το πρώτο κατάστημα άνοιξε στις 24 Νοεμβρίου 1979 στο Μόναχο. Σήμερα ανήκει στην Media-Saturn Holding, η οποία κατέχει επίσης την αλυσίδα Saturn. Η Media Markt και η Saturn δραστηριοποιούνται κυρίως στις ίδιες αγορές, αλλά με διαφορετικό τρόπο, και ως ανταγωνιστές.
Η Media-Saturn Holding με τη σειρά της ανήκει στη γερμανική εταιρεία λιανικής Ceconomy -  που σχηματίστηκε με τον διαχωρισμό από την Metro AG.

Διαφήμιση

Η Media Markt είναι γνωστή στη Γερμανία για τις χιουμοριστικές, αλλά μερικές φορές αργές, διαφημιστικές εκστρατείες της. για παράδειγμα, το σύνθημα (slogan) "Lasst euch nicht verarschen" που σημαίνει "Μην ξεγελιέστε". Στην Ελλάδα το σύνθημα (slogan) είναι ''Δεν είμαι και χθεσινός'' και YOLO.
Εθνική Πινακοθήκη Λονδίνου

Σύντομη ιστορία

Το 1824 το Βρετανικό Κοινοβούλιο ενέκρινε τη δαπάνη 57.000 λιρών για την αγορά της ιδιωτικής συλλογής των πινάκων του τραπεζίτη Τζον Τζούλιους Ανγκερστάιν (John Julius Angerstein). Η συλλογή περιελάμβανε 38 πίνακες, οι οποίοι θα αποτελούσαν τον πυρήνα μιας νέας εθνικής συλλογής, η οποία θα χρησίμευε ως όργανο μόρφωσης και απόλαυσης για όλους τους πολίτες. Η συλλογή επρόκειτο να εκτεθεί στην οικία του Ανγκερστάιν (στον αρ. 100 της Παλ Μαλ) μέχρι να βρεθεί κατάλληλο κτίριο για τη στέγασή της. Σε σύγκριση όμως με εθνικές πινακοθήκες άλλων χωρών, η έκταση της οικίας κρίθηκε ανεπαρκής και προκάλεσε τα ειρωνικά και επικριτικά σχόλια του τύπου. Επιπλέον, καθώς η συλλογή αυξανόταν μέσω νέων αποκτημάτων, ο χώρος ήταν ανεπαρκής για την έκθεση των πινάκων. Έτσι το 1831 αποφασίστηκε, ύστερα από πολλές συζητήσεις, η κατασκευή κτιρίου στην πλατεία Τραφάλγκαρ, ένα σημείο της πόλης προσβάσιμο από όλους, στη θέση των παλαιών Βασιλικών Στάβλων (King's Mews). Το νέο κτίριο, κατασκευασμένο από τον αρχιτέκτονα Ουίλιαμ Ουίλκινς (William Wilkins) άνοιξε τις πύλες του το 1838. Για την κατασκευή ο Ουίλκινς χρησιμοποίησε οκτώ κολώνες προερχόμενες από το παρακείμενο Carlton House που κατεδαφίστηκε το 1826.
Αρχικά το κτίριο της Πινακοθήκης στέγαζε και τη Βασιλική Ακαδημία Τεχνών (Royal Academy of Arts), η οποία μετακινήθηκε σε δικό της κτίριο το 1869. Το ίδιο έτος όμως τέθηκε θέμα περί καταλληλότητας του κτιρίου και ανατέθηκε στον αρχιτέκτονα E.M. Barry η μελέτη κατασκευής νέου κτιρίου. Τελικά αποφασίστηκε το κτίριο να παραμείνει αλλά να κατασκευαστεί επέκταση με νέα πτέρυγα, η οποία ολοκληρώθηκε το 1876 με την προσθήκη επτά νέων αιθουσών και του σημερινού θόλου. Νέα επέκταση έγινε το 1907 με την κατεδάφιση των παραπηγμάτων στην πίσω αυλή του κτιρίου και την ανέγερση πέντε νέων αιθουσών.
Το 1985 ο Λόρδος Σένσμπουρι (Lord Sainsbury of Preston Candover) πρότεινε να χρηματοδοτήσει, μαζί με τους αδελφούς του, την ανέγερση νέας πτέρυγας, η οποία κατασκευάστηκε πλάι στο ήδη υπάρχον κτίσμα, έλαβε το όνομα "πτέρυγα Σένσμπουρι" και παραδόθηκε το 1991.
Σήμερα η Εθνική Πινακοθήκη του Λονδίνου διαθέτει αίθουσες συνολικού εμβαδού 46.396 τετ. μ.
ΦΚ Κολωνία

Αξιοσημείωτοι ποδοσφαιριστές

Μεγάλοι ποδοσφαιριστές έχουν φορέσει τη φανέλα της, όπως οι: Χανς Σέφερ, Χέλμουτ Ραν, Μπερντ Κούλμαν,  Χάνες Λερ,Καρλ-Χάιντς Σνέλινγκερ, Βόλφγκανγκ Όβερατ, Χάιντς Φλόε, Ντίτερ Μίλερ, Κλάους Φίσερ, Μπερντ Σούστερ, Τόνι Γούντκοκ, Χάραλντ (Τόνι) Σούμαχερ, Τόνι Πόλστερ, αδελφοί Κλάους και Τόμας Άλοφς, Πιέρ Λιτμπάρσκι, Μπρούνο Λαμπαντία, Τόμας Χέσλερ, Mπόντο Ίλγκνερ, Λούκας Ποντόλσκι.
Φωτεινό Τρικάλων

Γεωγραφία - Ιστορία

Το Φωτεινό είναι χτισμένο σε υψόμετρο 1.020 μέτρων στις πλαγιές της οροσειράς Χάσια - Αντιχάσια και αποτελεί έναν από τους πιο ορεινούς οικισμούς του νομού Τρικάλων. Έχει ξερό κλίμα και λιγοστή βλάστηση σε υψόμετρο άνω των 1.050 μέτρων. Το Φωτεινό υπάγεται στον Δήμο Καλαμπάκας από το 2011 ενώ παλαιότερα ανήκε στον δήμο Τυμφαίων. Ο πληθυσμός του σύμφωνα με την απογραφή του 2011 είναι 289 κάτοικοι. Το Φωτεινό ονομαζόταν Νέα Τσιούκα και δημιουργήθηκε το 1881 από κατοίκους προερχόμενους από την Παλιά Τσιούκα (σημερινό Γήλοφος Γρεβενών), η οποία μέχρι το 1912 ήταν Τουρκοκρατούμενη. Στα 500 μέτρα βόρεια του  Φωτεινού υπάρχουν χαλάσματα των ελληνικών και τούρκικων "σταθμών" (σύνορα Ελλάδος και Οθωμανικής αυτοκρατορίας από το 1881 ως το 1912), όπου είναι πλέον τα σύνορα Μακεδονίας - Θεσσαλίας. Συνδέεται με καλούς δρόμους με τα Τρίκαλα (50 χλμ. νότια), την Καλαμπάκα (38 χλμ. νοτιοδυτικά) και τη Δεσκάτη (16 χλμ. βόρεια).
Παντάνασσα Νάξου (Μαλέας)

Παντάνασσα Νάξου είναι ζωγραφικό έργο του Κωνσταντίνου Μαλέα.

Πληροφορίες

Παντάνασσα Νάξου είναι λάδι σε χαρτόνι διαστάσεων 53Χ69 εκ. φιλοτεχνημένο μεταξύ 1924 και 1925. Βρίσκεται στην Εθνική Πινακοθήκη.Εδώ ειναι ισότιμη η συμμετοχή φυσικού και δομημένου περιβάλλοντος.
Ελβετικός ψαλμός

Ιστορία

Το καλοκαίρι του 1841, ο παπάς μιας ενορίας της πόλης της Ζυρίχης Albert Zwyssig, δίνει σε έναν  γνωστό του εκδότη, μουσικό και στιχουργό, τον Leonhard Widmer, τους στίχους με πατριωτική σημασία που είχε γράψει. Εμπνευσμένος από τις εκκλησιαστικές μελωδίες-ψαλμούς (όπως το Diligam te Domine) βρίσκει πρώτα την μουσική, και επάνω σε αυτήν και με την βοήθεια του Widmer, ετοιμάζει τον εθνικό ύμνο της Ελβετίας. Στις 22 Νοεμβρίου του 1841 σε μια σάλα του πρώτου ορόφου του Hof St.Karl, δίπλα στη λίμνη του Zug, ο Zwyssig με άλλους τέσσερις δοκιμάζει για πρώτη φορά να ψάλει τον Ελβετικό εθνικό ύμνο.
Το Ομοσπονδιακό Συμβούλιο της Ελβετίας απέρριψε αρκετές φορές την πρόταση να γίνει ο Ελβετικός Ψαλμός επίσημος εθνικός ύμνος, για να αφήσει στον ελβετικό λαό την ελευθερία να επιλέγει τι θα χρησιμοποιεί ως εθνικό ύμνο. Τελικά το 1981 έγινε ο επίσημος εθνικός ύμνος της χώρας.
Σάμι Ρόουντς

Βιογραφικά στοιχεία

Γεννήθηκε στις 10 Νοεμβρίου 1984 στο Νιού Χέιβεν του Κονέκτικατ. Άρχισε την καριέρα της με σκληρά πορνό ετεροφυλοφιλικού ερωτικού περιεχομένου, και αργότερα στράφηκε στο λεσβιακό είδος. Σήμερα έχει στο ενεργητικό της περισσότερους από 280 ρόλους σε ερωτικές ταινίες ακατάλληλες για ανηλίκους.
Πρωτάθλημα καλαθοσφαίρισης Α2 εθνικής κατηγορίας γυναικών 2017-2018

Προκριματική Φάση

Βάσει προκήρυξης στο Ειδικό Πρωτάθλημα Ανόδου στην Α2 Εθνική Κατηγορία δικαιούνταν να πάρουν μέρος οι Πρωταθλητές για το έτος 2016-17 όλων των Ενώσεων και Τοπικών Επιτροπών της Ομοσπονδίας, πλην εκείνων της Αττικής, της Νότιας Αττικής και της Θεσσαλονίκης που πέρασαν απευθείας στο επίπεδο των εθνικών πρωταθλημάτων. 
Απαραίτητη προϋπόθεση για τη συμμετοχή των ομάδων στη διαδικασία ήταν η κατάκτηση Πρωταθλήματος στο οποίο πήραν μέρος τουλάχιστον τέσσερα (4) σωματεία. Οι Πρωταθλητές μοιράστηκαν βάσει γεωγραφικών κριτηρίων σε δύο Ομίλους, έναν για το Βορρά (6 ομάδες) και έναν για το Νότο (9 ομάδες). Σημειώνεται πως τη χρονιά αυτή δεν έλαβε χώρα γυναικείο Πρωτάθλημα στην Ένωση Κυκλάδων.
Οι αγώνες του Ομίλου Βορρά διεξήχθησαν από τις 21 έως τις 25 Ιουνίου 2017 στη Θεσσαλονίκη, ενώ οι αγώνες του Ομίλου Νότου στις ίδιες ημερομηνίες στην Αθήνα.

Βορράς

Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 15 Οκτωβρίου 2017 μέχρι τις 22 Απριλίου 2018. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Βορρά έλαβε χώρα στις 22 Αυγούστου 2017 στη Θεσσαλονίκη. Το πρόγραμμα και τα αποτελέσματα των αναμετρήσεων ήταν τα ακόλουθα:

Νότος

Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 15 Οκτωβρίου 2017 μέχρι τις 22 Απριλίου 2018. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Νότου έλαβε χώρα στις 21 Αυγούστου 2017 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Βέλικα (Ντέρβεντα)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Γεφύρι της Κόνιτσας

Δομικά χαρακτηριστικά

Βρίσκεται στην νοτιοδυτική άκρη της πόλης, ακριβώς στην είσοδο της χαράδρας του Αώου ποταμού, τον οποίο και γεφυρώνει. Πρόκειται για ένα μονότοξο λιθόκτιστο γεφύρι που διακρίνεται για το τεράστιο τόξο του καθώς θεωρείται το υψηλότερο μονότοξο των βαλκανίων. Συγκεκριμένα, το άνοιγμα του τόξου υπολογίζεται στα 35,60 μ. ενώ το ύψος του φθάνει τα 19,25 μ.  Κάτω από την καμάρα του, υπάρχει μια καμπάνα η οποία σήμαινε για να προειδοποιήσει τους περαστικούς να μην διαβούν το γεφύρι όταν φυσούσε δυνατός άνεμος από το εσωτερικό της χαράδρας, οπότε και υπήρχε κίνδυνος να παρασυρθούν και να πέσουν. Κάτω δεξιά από το γεφύρι, ένα ωραίο μονοπάτι οδηγεί προς τη μονή Στομίου.

Ιστορική πορεία

Στην ίδια θέση έστεκε παλιότερα, το 1823, ένα ξύλινο γεφύρι, το οποίο όμως δεν άντεξε την ορμή του ποταμού και καταστράφηκε πολύ σύντομα. Το σημερινό πέτρινο γεφύρι, βομβαρδίστηκε το 1913 από τον Οθωμανό Τσαβίτ Πασά, που προσπάθησε έτσι να ανακόψει την προέλαση των Ελληνικών στρατευμάτων. Όμως οι βολές των κανονιών του Τούρκου Πασά δεν βρήκαν στόχο και έτσι το γεφύρι παρέμεινε όρθιο στη θέση του. Στις ζημιές που υπέστη τότε, συμπεριλαμβάνεται και η καταστροφή των τριών διαφορετικών σε μέγεθος κουδουνιών (σύμφωνα με το βιβλίο του Γ. Λυμπερόπουλου, κατά κάποιους μίας μεγάλης καμπάνας), που υπήρχαν κρεμασμένα στη μέση του τόξου. Το 1948 κατασκευάστηκε δίπλα στην παλιά γέφυρα μια νέα σιδερένια, τύπου Bailey, η οποία σήμερα έχει αφαιρεθεί. Τέλος, το 1975 ο πολιτιστικός σύλλογος της Κόνιτσας φρόντισε και τοποθέτησε στο γεφύρι μια νέα καμπάνα, σε αντικατάσταση των παλιών.
Χώρος Μπάναχ

Στα μαθηματικά, και πιο συγκεκριμένα στη συναρτησιακή ανάλυση, ένας χώρος Μπάναχ (προφορά: /ˈbanax/,) είναι ένας πλήρης νορμικός διανυσματικός χώρος. Έτσι, ένας χώρος Μπάναχ είναι ένας διανυσματικός χώρος με μια μετρική που επιτρέπει τον υπολογισμό του μήκος του διανύσματος και της απόστασης μεταξύ των διανυσμάτων και είναι πλήρης, με την έννοια ότι μια Κωσύ ακολουθία διανυσμάτων πάντα συγκλίνει σε ένα καλά ορισμένο όριο που είναι μέσα στο χώρο.
Οι χώροι Μπάναχ πήραν το όνομά τους από τον Πολωνό μαθηματικό Στέφαν Μπάναχ, ο οποίος εισήγαγε αυτή την έννοια και την μελέτησε συστηματικά από το  1920 έως το 1922, μαζί με τον  Χάνς Χάν και τον Έντουαρντ Χέλλυ. Οι χώροι Μπάναχ αρχικά αναπτύχθηκαν από την μελέτη των συναρτησιακών χώρων από τον Χίλμπερτ, τον Φρεσέτ, και τον Ριτζ νωρίτερα τον ίδιο αιώνα. Οι χώροι Μπάναχ παίζουν κεντρικό ρόλο στην συναρτησιακή ανάλυση. Σε άλλους τομείς της ανάλυσης, οι χώροι υπό μελέτη είναι συχνά χώροι Μπάναχ.

Μπάναχ άλγεβρες

Μια Μπάναχ άλγεβρα είναι ένας Μπάναχ χώρος A  πάνω από το K = R ή C, μαζί με μια αλγεβρική δομή πάνω από το K,τέτοιο ώστε το γινόμενο των απεικονίσεων   (a, b) ∈ A × A → ab ∈ A είναι συνεχής απεικόνιση. Μια ισοδύναμη νόρμα στο A μπορεί να βρεθεί, έτσι ώστε  ||ab|| ≤ ||a|| ||b||  για όλα τα  α, b ∈ A. 
α, β ∈ Α

Παράγωγοι

Αρκετές έννοιες μιας παραγώγου μπορούν να οριστούν σε ένα Μπάναχ χώρο . Δείτε τα άρθρα σχετικά με την παράγωγο Φρεσέτ και την παράγωγο του Gâteaux για λεπτομέρειες. Η παράγωγος Φρεσέτ επιτρέπει την επέκταση της έννοιας μιας κατευθυνόμενης παραγώγου σε χώρους Μπάναχ. Η παράγωγος του  Gâteaux επιτρέπει την επέκταση μιας κατευθυνόμενης παραγώγου για τοπικά κυρτούς τοπολογικού διανυσματικούς χώρους. Η Φρεσέτ διαφορισιμότητα είναι  ισχυρότερη συνθήκη από την Gâteaux διαφορισιμότητα. Η οιονεί παράγωγος είναι μια άλλη επέκταση των  κατευθυνόμενων παράγωγων που υποδηλώνει μια ισχυρότερη συνθήκη από την Gâteaux διαφορισιμότητα, αλλά μια ασθενέστερη συνθήκη από την Φρεσέτ διαφορισιμότητα
.

Επεκτάσεις

Πολλοί σημαντικοί χώροι στην συναρτησιακή ανάλυση, για παράδειγμα ο χώρος όλων των απείρως και συχνά διαφορίσιμων συναρτήσεων R → R, ή ο χώρος όλων των κατανομών του R, είναι πλήρεις αλλά όχι νορμικοί διανυσματικοί χώροι και ως εκ τούτο όχι χώροι Μπάναχ. Στους χώρους Φρεσέτ ο ένα έχει ακόμα πλήρης μετρική ,ενώ οιLF-χώροι είναι πλήρεις ομοιόμορφοι διανυσματικοί χώροι που εγείρονται σαν όρια των χώρων Φρεσέτ.
Πολιορκία του Πηλίου

Η τοποθεσία

Η τοποθεσία του οχυρού Πήλιο βρίσκεται κατά πάσα πιθανότητα κοντά στη σημερινή Γκόρνα Γκόριτσα της νότιας Αλβανίας, στα αρχαία σύνορα Ηπείρου και Ιλλυρίας. Ο Πλούταρχος περιγράφει το Πήλιο ως «δυνατό φρούριο χτισμένο πάνω σε σκληρούς βράχους σε ψηλή βουνοκορφή, γεμάτο με άνδρες βαριά οπλισμένους και έτοιμους να δώσουν τις ζωές τους». To οχυρό κατείχε θέση μεγάλης στρατηγικής σημασίας, καθώς βρισκόταν στο δρόμο που συνέδεε την Ιλλυρία με τη Μακεδονία, και ο Αλέξανδρος έπρεπε να το καταλάβει όχι μόνο για να διαφυλάξει τα βόρεια σύνορα του κράτους από τις επιδρομές των Ιλλυριών, αλλά και για να επικεντρωθεί απρόσκοπτα στην εκστρατεία του στην κυρίως Ελλάδα, όπου οι Θηβαίοι και οι Αθηναίοι είχαν ήδη εξεγερθεί εναντίον της μακεδονικής κυριαρχίας.

Η πολιορκία

Το 335 π.Χ. ο Αλέξανδρος με 15.000 στρατιώτες έφτασε μπροστά στο οχυρωμένο πέρασμα του Πηλίου, που είχε στο παρελθόν αντισταθεί επιτυχώς στον πατέρα του Φίλιππο. Την άμυνα του οχυρού διηύθυνε ο βασιλιάς των Ταυλαντίων Γλαυκίας (ο μετέπειτα θετός πατέρας του μεγάλου βασιλιά Πύρρου της Ηπείρου). Ο Γλαυκίας και οι Ιλλυριοί προέβαλαν σθεναρή αντίσταση (κατά τον Αρριανό επί τέσσερις ολόκληρους μήνες) και μάλιστα ο Αλέξανδρος τραυματίστηκε για πρώτη φορά, στο λαιμό, κατά την πολιορκία, αλλά τελικά οι Μακεδόνες κατόρθωσαν να εκπορθήσουν το Πήλιο.

Μετά την πολιορκία

Ο Αλέξανδρος άφησε ελεύθερους τους αιχμάλωτους Ιλλυριούς μαζί με τις οικογένειες και τις περιουσίες τους, με τον όρο να μην επιχειρήσουν στο μέλλον καμιά επιδρομή κατά της Μακεδονίας. Μετά τη νίκη του αυτή, κατευθύνθηκε νότια προς την κυρίως Ελλάδα, όπου με μια κεραυνοβόλα εκστρατεία έφτασε μπροστά στα τείχη των Θηβών.
Η πολιορκία αυτή ήταν η πρώτη νικηφόρα πολιορκία στην ένδοξη σταδιοδρομία του Αλέξανδρου. Στα επόμενα δέκα χρόνια, ο Αλέξανδρος έμελλε να εκπορθήσει δεκάδες φρούρια και πόλεις μέχρι τα βάθη της Ασίας.
Άγιοι Θεόδωροι Κορινθίας

Συγκοινωνίες

Οι Άγιοι Θεόδωροι συνδέονται με την Αθήνα μέσω του  Αυτοκινητοδρόμου Α8 (διέρχεται από την βόρεια πλευρά του οικισμού) και με την παλαιά εθνική οδό Αθηνών-Κορίνθου που διέρχεται μέσα από τον οικισμό. Συνδέονται επίσης με τον προαστιακό σιδηρόδρομο , μέσω του σιδηροδρομικού σταθμού  Αγίων Θεοδώρων.

Διοικητικές μεταβολές

Οι Άγιοι Θεόδωροι αποτέλεσαν έδρα του δήμου Αγίων Θεοδώρων που λειτούργησε στο διάστημα 1994-2010. Ο δήμος περιλάμβανε τον οικισμό των Αγίων Θεοδώρων και την περιοχή γύρω από αυτών και είχε έκταση 98 τ.χλμ. Είχε προέλθει από την αναγνώριση της κοινότητας Αγίων Θεοδώρων σε δήμο, η οποία είχε συσταθεί το 1912. 
Ο δήμος Αγίων Θεοδώρων καταργήθηκε με το πρόγραμμα Καλλικράτης το 2010 και ο οικισμός εντάχθηκε στον νέο δήμο   Λουτρακίου - Αγίων Θεοδώρων.
Ιωάννης Π. Μαυρομιχάλης

Βιογραφία

Ο Ιωάννης Μαυρομιχάλης ήταν τέταρτος γιος του Πετρόμπεη Μαυρομιχάλη και γνωστός αγωνιστής του 21.
Γεννήθηκε στη Μάνη το 1804. Στα δεκαεπτά του χρόνια, στις 23 Μαρτίου 1821, μπήκε με τον πατέρα του στην Καλαμάτα.
Μαζί με τον αδελφό του Ηλία και το θείο του Κυριακούλη Μαυρομιχάλη πολέμησε στη μάχη του Βαλτετσίου. Κατά την εισβολή του Δράμαλη, κλείσθηκε στην ακρόπολη του Άργους, αντιτάσσοντας άμυνα κατά των τούρκων.
Μετά την απόβαση του Ιμπραήμ στην Πελοπόννησο, οι Αιγύπτιοι στις 9 Απριλίου 1825 παρατάχθηκαν μπροστά από το φρούριο του Νεοκάστρου της Πύλου. Ο Ιωάννης Μαυρομιχάλης εισήλθε στο φρούριο μαζί με τον αδελφό του Γεώργιο και τους μανιάτες τους. Στις 14 Απριλίου 1825 τραυματίστηκε βαριά και πέθανε αργότερα από τα τραύματα του στην Κυπαρισσία .
Στην εφημερίδα «Ελληνικά Χρονικά», που εκδιδόταν στο Μεσολόγγι από το 1824, το γεγονός αναφέρετε ως εξής: 
«Σιμά των ειρημένων Ηλία, και Κυριακούλη, η οικογένεια του Μαυρομιχάλη επρόσφερε νεωστί και τρίτην άλλην πολύτιμονθυσίαν εις τον ιερόν της ελευθερίας βωμόν, τον νέωτατον Ιωάννην Μαυρομιχάλην η θυσία αύτη όχι μόνον διέλυσεν ως ιστόν αράχνης πάσαν αδίκως πρότερον αποδοθείσαν κατηγορίαν εις τον γηραιόν πατέρα, Πέτρον Μαυρομιχάλην, αλλ' ηύξησαν έτι μάλλον την δόξαν και την υπόληψίν του• χωρίς να μικροψυχήση, ουδέ να δοθή όλως εις λύπην δια τον άωρον θάνατον του αγαπητού του υιού, ο γνήσιος ούτος Σπαρτιάτης εμπνευσμένος από βαθύτατον αίσθημα του πατριωτισμού επροσκάλεσεν ευθύς όλους τους συμπατριώτας του εις τα όπλα, και απεφάσισε μόνος του να τρέξη εις το πεδίον της μάχης δια να εκδικηθή το πολύτιμον αίμα αυτού του υιού του...»
[Ελληνικά Χρονικά, φ. 30, 10 Απριλίου 1825].
«Αδελφοί Έλληνες!
Ευχαρίστως έπιον και το πικρόν τούτο ποτήριον. Εθυσιάσθη ενδόξως μαχόμενος υπέρ πίστεως και υπέρ πατρίδος και έτερος φίλτατός μου υιός Ιωάννης Μαυρομιχάλης, όστις ετραυματίσθη κατά την εν Νεοκάστρωμάχην εις τας 14 του παρόντος ανδρείως πολεμών τον βάρβαρον εχθρόν, και μετά οκτώ ημέρας παρέδωκε το πνεύμα του εις τον θεόν.
Ούτος ο ένδοξος μάρτυς της φιλτάτης ελευθερίας, ήδη επαναπαύεται εις τους κόλπους του Αβραάμ και αγάλλεται αξιωθείς να επισφραγίση την δόξαν του με τοιούτον έντιμον θάνατον. Γαίαν έχοις ελαφράν, τέκνον γλυκύτατον των αθανάτων προπατόρων σου, άξιον και των μαχιμωτάτων αδερφού σου και θείου σου Ηλιού και Κυριακούλη εφάμιλλον! ο θάνατός σου ήδη βαλσαμόνει τας κινδυνώδεις πληγάς, όσας αι δειναί περιστάσεις ήνοιξαν εις την καρδίαν μου, επειδή με δίδει χρηστάς ελπίδας ότι της Σπαρτιατικής ευθαρσίας σου το παράδειγμα το αξιομίμητον θα ελευθέρωση το πατρώον έδαφος από την στυγεράν παρουσίαν των απάνθρωπων τυράννων˙ ναι αδερφοί Έλληνες! και φίλτατοί μου Σπαρτιάται! το γενναίον παράδειγμα του νεανίσκου τούτου μιμούμενοι δράμετε να εκδικηθήτε το αίμα του»
Πετρόμπεης Μαυρομιχάλης. Εν Τριπολιτσά.
Αθώα ή ένοχη;

Υπόθεση

Ο Πέτρος, ένας από τους καλύτερους Έλληνες αθλητές, για να απαλλαγεί απ’ την ανίατη ασθένεια και τους φρικτούς πόνους που τη συνοδεύουν οδηγείται στη λύση της ευθανασίας με τη συνδρομή της αγαπημένης του συζύγου Άννας. Η Άννα, μετά ταύτα, οδηγείται στη Δικαιοσύνη με την κατηγορία του φόνου εκ προμελέτης. Η ακροαματική διαδικασία εκτυλίσσεται μέσα από τις καταθέσεις ανθρώπων του στενού τους περιβάλλοντος, οι οποίοι καταθέτουν για τους λόγους που την οδήγησαν σ’ αυτήν την απόφαση. Σε μια διακοπή της δίκης, ψυχικό και σωματικό ράκος καθώς είναι, κόβει τις φλέβες της και πεθαίνει. Αθώα ή ένοχη; Η απάντηση στο ερώτημα επαφίεται στους θεατές.

Πληροφορίες

Η ταινία προβλήθηκε τη σαιζόν 1962-1963 και έκοψε 25.848 εισιτήρια. Ήρθε στην 26η θέση σε 82 ταινίες.
Διεθνής Οργανισμός Γαλλοφωνίας

Καθιέρωση του όρου

Ο όρος «γαλλόφωνη κοινότητα» καθιερώθηκε από το Γάλλο γεωγράφο Onésime Reclus, το 1880 και αναφέρεται στην κοινότητα των ανθρώπων που χρησιμοποιούν τα γαλλικά. Ο όρος «francophonie» επίσης χρησιμοποιείται διεθνώς για να υποδηλώσει τους ανθρώπους των οποίων η μητρική ή η δεύτερη γλώσσα είναι τα γαλλικά.

Αποστολή

Η αποστολή του Οργανισμού αναφέρεται λεπτομερώς στη Χάρτα του Οργανισμού (Charte de la Francophonie). Ο ισχύων καταστατικός χάρτης υιοθετήθηκε στις 23 Νοεμβρίου 2005 στην πρωτεύουσα της Μαδαγασκάρης, Ανταναναρίβο.
Πρωταρχικός σκοπός του οργανισμού είναι η προώθηση της γαλλικής γλώσσας διεθνώς, όπως και το να προαγάγει τη γλωσσική και πολιτιστική διαφορετικότητα στη σύγχρονη εποχή της παγκοσμιοποίησης. Επίσης, στόχος του οργανισμού είναι η προώθηση της δημοκρατίας και η προστασία των ανθρωπίνων δικαιωμάτων.
Μεταξύ των δραστηριοτήτων που αναπτύσσει ο Οργανισμός είναι η διοργάνωση ανά τετραετία των Αγώνων της Γαλλοφωνίας, που είναι αθλητικές και πολιτιστικές εκδηλώσεις.

Θεσμικό πλαίσιο

Το θεσμικό πλαίσιο της Γαλλοφωνίας αποτελείται από τους πολιτικούς θεσμούς και από τους φορείς. Οι πολιτικοί θεσμοί αφορούν σε διασκέψεις των αρχηγών κρατών και κυβερνήσεων της Γαλλοφωνίας, που συνέρχονται κάθε δύο χρόνια σε διαφορετική χώρα και καθορίζουν τις μεγάλες κατευθύνσεις του κινήματος για τα δύο επόμενα χρόνια. Η Διάσκεψη των επιφορτισμένων με τη Γαλλοφωνία Υπουργών συνέρχεται σε τακτά χρονικά διαστήματα για να καθορίσει το πρόγραμμα των φορέων και να χαράξει τις μεγάλες κατευθύνσεις της πολυμερούς Γαλλοφωνίας που αντιπροσωπεύει η Διεθνής Οργάνωση Γαλλοφωνίας. Το Μόνιμο Συμβούλιο Γαλλοφωνίας (CPF), που αποτελείται από τους προσωπικούς εκπροσώπους των αρχηγών κρατών και κυβερνήσεων, συνέρχεται σε τακτικότερα διαστήματα, κάθε φορά που το απαιτεί η ημερησία διάταξη.
Κύπελλο Πρωταθλητριών Ομάδων Ευρώπης 1971-72

Το κύπελλο πρωταθλητριών της περιόδου 1971-72 ήταν το δεκατοέβδομο από την καθιέρωση του θεσμού. Το κατέκτησε ο ΑΦΚ Άγιαξ για δεύτερη συνεχόμενη φορά κερδίζοντας στον τελικό την Ίντερ με σκορ 2-0. Ο τελικός πραγματοποιήθηκε στις 31 Μαΐου, στο Ρόττερνταμ και τον παρακολούθησαν 62.000 θεατές. Αναλυτικά τα αποτελέσματα της διοργάνωσης:
Ιωάννης Τερζής

Βιογραφικά στοιχεία

Ο Ιωάννης Τερζής γεννήθηκε στα τέλη του 19ου αιώνα στο Κωστενέτσι (σήμ. Ιεροπηγή) Καστοριάς. Συμμετείχε αρχικά στην παράταξη των εξαρχικών αλλά σύντομα διαχώρησε τη θέση του και αποφάσισε να υπερασπιστεί τα Ελληνικά συμφέροντα. Εντάχθηκε αρχικά στο σώμα του Γεώργιου Τσόντου (Βάρδα) και συμμετείχε στη συμπλοκή του σώματος με Οθωμανικό απόσπασμα στα Κορέστια. Η συμπλοκή έληξε με βαριά ήττα των Ελλήνων, γεγονός που αποθάρρυνε πολλούς χριστιανούς κατοίκους, που άρχισαν να διάκεινται φιλικά προς το σώμα του κομιτατζή Καρσάκωφ. Ο Ιωάννης Τερζής συνέχισε τη δράση του στο σώμα του Γεώργιου Τσόντου. Αργότερα συνεργάστηκε με τον Γεώργιο Κολίτση, με τον οποίο προσπάθησαν να οργανώσουν την Ελληνική κοινότητα Κόρτσιστας (σήμ. Πολυάνεμο Καστοριάς). Μετά το 1906 συγκρότησε δική του ομάδα με την οποία συμμετείχε σε αρκετές επιθέσεις κατά εξαρχικών και κομιτατζήδων. Πήρε μέρος με το σώμα του, στην επιχείρηση στο Στένσκο (σήμ. Στενά) μαζί με τους Νικόλαο Πλατανιά (Λαχτάρα) και Γεώργιο Τόμπρα, στις 3 Ιουλίου 1907, κατά την οποία σκοτώθηκε ο κομιτατζής Αθανάς Καρσάκωφ. Συνεργάστηκε στη συνέχεια με τους οπλαρχηγούς Παύλο Ρακοβίτη και Γεώργιο Δικώνυμο Μακρή έως το 1908 και την επανάσταση των Νεοτούρκων.